430 Sanio, Additamentum II in Harpidioruni cognitionem. 



a. paludosum. 



Dense caespitosum, humile ; foliis dimorphis, secundis, angustioribus 

 ex oblongo breviter lanceolatis , latioribus ex ovali subito lanceolatis, 

 obsolete et parce obtuse denticulatis , apice nonnunquam evidenter 

 serrulatis; cellulis foliorum angustiorum jam a basi elongatis, alaribus 

 parum amplioribus , foliorum latiorum a basi brevioribus , polygono- 

 elongato - oblongis ; cellulis basalibus folio propriis vel nonnunquam 

 evidenter excurrentibus ; parte intertrabeculari strati inferioris dentium 

 subapicali concava. 



Cellulis basalibus nonnunquam excurrentibus et foliis dimorphis 

 ab H. fluitante differt. 



In Ostrobothnia prope Vasa (cl. V. F. Brotherus!). 



ß. polycarpon. 



H. Kneiffii ß. subalpinum Milde Bryol. siles. p. 351! ex specimine 

 Hb. Milde a cl. Limpricht mecum communicato, non Sanio Comm. 

 p. 12! 



Caespitosum , caulibus erectis , parce ramulosis ; foliis Omnibus 

 undique patentibus vel obscure subsecundis , inferioribus lanceolatis, 

 sequentibus oblongo-lanceolatis, summis deltoideo-ovatis, breviter cuspi- 

 datis, obsoletius vel argutius , immo grosse, nonnunquam solo apice 

 serratis; cellulis omnium foliorum more var. polycarpi formatis, 

 basalibus , frequenter modo alarium ampliatis , folio propriis vel ex- 

 currentibus, nervo tenui, supra medium evanescente. 



Exemplar in aere cretum incertae originis , foliis lanceolatis defi- 

 cientibus, ceteris ovatis, grosse serratis, habeo in Herbario. Exemplar 

 vix dubie ex aqua sumptum in Carpathorum Tatra ad quinque lacus 

 galicicos legit cl. Fritze 1868 mecumque communicavit ! ad laculum 

 „kleiner Teich" tractus „Riesengebirge" cl. Milde legit et pro H. 

 Kneiffii var. subalpino determinavit. Habeo specimen a cl. Limpricht 

 ex Hb. Milde! 



y. vulgare. 



Foliis dimorphis, latioribus e basi ovata breviter longiusve lanceo- 

 latis, laeviusculis ; cellulis foliorum latissimorum a basi brevius oblongis 

 vel oblongo - linearibus , parte intertrabeculari strati inferioris dentium 

 subapicali medio inflata. 



Duo exemplaria habeo: 



a. ex Silesia, in commentatione citatum. Adde : annulo nullo. 



b. In Sueciae prov. Södermanlandia prope Stafyö d. 10. m. Augusti 

 1868 a cl. Mosen lectum, a cl. Arnellio mecum communicatum ! An 

 H. fluitans X aduncum var. gracilescens ? 



Habitu H. fluitantis paludosi gracilescentis , sed foliis dimorphis 

 mox dignoscendum ; foliis angustioribus lanceolatis , passim serrulatis, 

 alaribus numerosis, usque ad nervum expansis , ceteris cellulis a basi 

 latius et brevius , sursum elongato et angustius linearibus , apicalibus 

 dilatatis, polygono- oblongis, multo brevioribus, nervo tenuiore basi 

 0,03 — 0,05 mm ; foliis latioribus ex ovato-breviter cuspidatis, subintegris, 

 alaribus numerosis, ceteris cellulis a basi amplioribus, oblongis, sursum 

 parum elongatis, multo angustioribus, nervo crassiore , basi 0,07 mm. 



